Film: Blue Jasmin af Woody Allen (2013)

Jasmines ægteskab med en succesrig forretningsmand har givet hende det luksusliv, hun altid har følt sig bestemt for. Hun bærer over med sin mands kroniske utroskab, men da han også afsløres som storsvindler og begår selvmord i fængslet, styrter Jasmines verden i grus. Deprimeret og alkoholiseret flytter hun ind hos sin plebejiske stedsøster i San Francisco og prøver at få sit liv på ret køl igen.

Cate Blanchett modtog en Oscar for bedste kvindelige hovedrolle i 'Blue Jasmine'.

”En mistillidserklæring til mennesket - serveret med så knivskarp præcision, at det er en fryd.” (Louise Kidde Sauntved, Berlingske)

Blue Jasmin er Woody Allens udgave af det legendariske Tennesee Williams drama ”A Streetcar Named Desire” (Omstigning til Paradis) fra 1947, der vandt Pullitzer prisen I 1948 og blev filmatiseret I 1951 med Vivien Leigh og Marlon Brando I hovedrollerne. Filmen fik flere Oscars.

Introduktion til filmen: Marianne Malm og Mette Seier Helms